open-index/open-wikipedia-markdown huggingface dataset:
Säkeniä

**Säkeniä** oli Massachusettsin Fitchburgissa vuosina 1907–1921 ilmestynyt amerikansuomalainen sosialistinen aikakauslehti.

*[[Raivaaja (amerikansuomalainen lehti)|Raivaajan]]* kustannusyhtiön julkaisema *Säkeniä* oli kerran kuukaudessa ilmestynyt kaunokirjallis-teoreettinen aikakauslehti. Yleensä 32–64 sivua käsittänyt lehti sisälsi artikkeleita yhteiskunnallisista aiheista, romaaneja, kertomuksia, runoja, satiiria ja jopa urheilu-uutisia. Lehden ensimmäinen toimittaja oli Eetu Salin. Hänen jälkeensä toimittajina työskentelivät Alex Coleman (Kolehmainen), Santeri Nuorteva, Yrjö Halonen ja Moses Hahl. Lehden avustajiin kuuluivat Eemeli Parras, Kalle Rissanen, A. B. Mäkelä, F. J. Syrjälä ja Yrjö Sirola. *Säkeniä*-lehden levikki oli 2&nbsp;000 kappaletta vuonna 1907, 4&nbsp;000 vuonna 1911, 6&nbsp;650 vuonna 1914 ja 11&nbsp;000 vuonna 1921. Vuonna 1921 sen tilalle perustettiin *[[Nykyaika (lehti 1921–1937)|Nykyaika]]*-niminen aikakauslehti.

## Lähteet

## Aiheesta muualla
* ''Säkeniä'' digitoituna Kansalliskirjastossa
HMS Impregnable (1810)

**HMS Impregnable** oli Britannian kuninkaallisen laivaston vuonna 1810 vesillelaskettu 98-tykkinen toisen luokan linjalaiva, joka luokiteltiin 1. tammikuuta 1817 ensimmäisen luokan linjalaivaksi.

## Valmistus
Sir William Rulen vuonna 1798 suunnittelema alus tilattiin 13. tammikuuta 1798 nimellä *HMS Europe* Chathamin telakalta, missä sen rakennustöistä vastasi David Polhill  maaliskuuhun 1803 ja sen jälkeen Robert Seppings. Alus nimettiin 7. maaliskuuta 1800 uudelleen *HMS Impregnableksi*. Köli laskettiin 23. helmikuuta 1802. Alus laskettiin vesille 1. elokuuta 1810 ja saatiin varustettua 24. lokakuuta mennessä, jolloin sen valmistuskustannukset olivat 65&nbsp;025 puntaa.
 
## Palvelus
Napoleonin sodissa alus oli amiraali Clarencen herttuan (myöhemmin Wilhelm IV) lippulaivana. Alus osallistui 1816 Algerin pommittamiseen amiraali David Milnen lippulaivana. Alus oli erillään muusta rivistä tarjoten suuren maalin rannikkopuolustukselle. Aluksen runkoon osui 233 laukausta ja sen päämasto vaurioitui viidestätoista kohtaa. Aluksella sai surmansa 50 ja haavoittui 160 henkeä. Taistelun jälkeen alus oli lähinnä reservissä lukuun ottamatta lyhyttä rupeamaa Välimerellä ennen reserviin siirtoa 1819 Devonportissa.

Alus oli toukokuusta 1839 lokakuuhun 1841 laivaston komentajan lippulaivana maaten ankkurissa Hamoazen suulla. Se luokiteltiin koululaivaksi 1862 ja siirrettiin Devonportiin kadettien koululaivaksi. Alus nimettiin 9. marraskuuta 1888 *HMS Kentiksi* ja 22. helmikuuta 1891 *HMS Caledoniaksi*. Alus myytiin 19. heinäkuuta 1906 J. B. Garnhamille romutettavaksi.

## Lähteet
*

### Viitteet
Normal

**Normal** voi tarkoittaa ainakin seuraavia:

* Normal, Alabama Agricultural and Mechanical Universityn sijaintipaikka Alabamassa, Yhdysvalloissa
* Normal, paikkakunta Illinois’ssa, Yhdysvalloissa
* Normal, Tanskassa vuonna 2012 perustettu, muissakin maissa toimiva kauppaketju
* *[[Normal (vuoden 2003 elokuva)|Normal]]*, yhdysvaltalainen elokuva vuodelta 2003
* *[[Normal (vuoden 2007 elokuva)|Normal]]*, kanadalainen elokuva vuodelta 2007
* *[[Normal (albumi)|Normal]]*, Ron ”Bumblefoot” Thalin musiikkialbumi vuodelta 2005.
Tiili (täsmennyssivu)

**Tiili** tarkoittaa seuraavia:

* tiili, rakennusmateriaali

## Sukunimi
* Arja Tiili (s. 1972), tanssitaiteilija ja koreografi
* Kauko Tiili (1912–1987), upseeri ja muistelmakirjailija
* Petri Tiili eli Pelle Miljoona (s. 1955), muusikko, kirjailija
* Virpi Tiili (s. 1942), juristi, EY-tuomari
Denis Villeneuve

**Denis Villeneuve** (s. 3. lokakuuta 1967 Trois-Rivières, Quebec, Kanada) on kanadanranskalainen elokuvaohjaaja, käsikirjoittaja ja tuottaja.

## Elämä ja ura
Denis Villeneuve syntyi 3. lokakuuta 1967 Trois-Rivièresissä Quebecissä. Hänen pikkuveljestään Martinista tuli myös elokuvaohjaaja. Villeneuve opiskeli aluksi luonnontieteitä mutta vaihtoi elokuvaopintoihin Université du Québec à Montréalissa.

Villeneuve ohjasi vuonna 1988 dokumenttielokuvan *La Course Destination Monde*. Hän voitti Radio-Canadan järjestämän nuorten elokuvakilpailun ja sai palkinnoksi rahoitusta kansalliselta elokuvasäätiöltä. Seuraavina vuosina hän ohjasi useita lyhytelokuvia, kuten jakson *Le Technetium* elokuvaan *Cosmos*.

Villeneuven ensimmäinen pitkä elokuva oli draamaelokuva *[[Un 32 août sur terre]]* (1998), jonka hän ohjasi ja käsikirjoitti. Villeneuven läpimurto tapahtui elokuvalla *[[Maelström]]* (2000), joka voitti useita palkintoja. Hänen seuraava pitkä elokuvansa käsikirjoittaja-ohjaajana oli *[[Polytechnique]]* (2009), joka kertoi vuonna 1989 tapahtuneesta koulusurmasta. Jännitysdraama *[[Incendies]]* (2010) oli niin ikään kriittinen ja kaupallinen menestys ja toi Villeneuvelle jälleen useita palkintoja.

Jännityselokuva *[[Vangitut (vuoden 2013 elokuva)|Vangitut]]* (2013) oli Villeneuven ensimmäinen englanninkielinen elokuva, ja se sai muun muassa Oscar-ehdokkuuden parhaasta kuvauksesta. Psykologinen trilleri *[[Enemy]]* (2013) toi Villeneuvelle jälleen useita kanadalaisia palkintoja parhaasta ohjauksesta ja elokuvasta. *[[Sicario]]* (2015) on rikosdraama, joka nousi maailmanlaajuiseksi menestyselokuvaksi ja sai muun muassa kolme Oscar-ehdokkuutta ja kultainen palmu -ehdokkuuden Cannesissa.

*[[Arrival (elokuva)|Arrival]]* (2016) on tieteiselokuva, joka saavutti yli 200 miljoonan dollarin lipunmyyntitulot ja kiitosta elokuvakriitikoilta. Se sai useita Oscar-ehdokkuuksia, joista yksi Villeneuvelle parhaasta ohjauksesta. *Arrivalin* jälkeen Villeneuve ohjasi tieteiselokuvat *[[Blade Runner 2049]]* (2017), *[[Dyyni (vuoden 2021 elokuva)|Dyyni]]* (2021) ja ** (2023). Kesällä 2025 kerrottiin, että Villeneuve on valittu ohjaamaan seuraava *[[James Bond]]* -elokuva.

Villeneuve on ollut kahdesti naimisissa. Hänellä on kolme lasta ensimmäisestä avioliitostaan.

## Filmografia

## Lähteet

## Aiheesta muualla
* 
*
Hiustenleikkuukone

**Hiustenleikkuukone** on pienkone, jota käytetään hiusten ja parran leikkuuseen. Hiustenleikkuukoneita on yleensä parturi-kampaamoissa. 

Ensimmäisen sähkökäyttöisen hiustenleikkukoneen kehitti Leo J. Wahl vuonna 1919. Hän alkoi valmistaa niitä pienessä tehtaassa Sterlingissä, Illinoisin osavaltiossa Yhdysvalloissa. 

Hiustenleikkuukoneita on vanhastaan myös käsikäyttöisinä.

## Katso myös
* Partakone
* Karvanleikkuukone

## Lähteet
Enemy

**Enemy** on vuonna 2013 ensi-iltansa saanut psykologinen trilleri, jonka on ohjannut Denis Villeneuve. Elokuva perustuu löyhästi José Saramagon romaaniin *[[Toinen minä]]* (2002). Jake Gyllenhaal esittää kahta miestä, jotka ovat samannäköisiä mutta luonteeltaan erilaisia. Muita pääosia esittävät Mélanie Laurent, Sarah Gadon ja Isabella Rossellini. Elokuva sai ensi-iltansa Toronton elokuvajuhlilla 8. syyskuuta 2013.

## Näyttelijät

## Lähteet

## Aiheesta muualla
*
Eskoo

**Tuki- ja osaamiskeskus Eskoo** on Seinäjoella toimiva kehitysvammais- ja lastensuojelupalveluihin erikoistunut julkinen palveluorganisaatio. Seinäjoen lisäksi Eskoolla on toimintaa Kristiinankaupungissa, Pietarsaaressa, Vaasan Tervajoella entisen Vähänkyrön alueella sekä Alajärven Lehtimäellä, jossa sijaitsee Pekonrannan leirikeskus. Eskoota ylläpitää Eskoon sosiaalipalvelujen kuntayhtymä, johon kuuluvat kaikki Etelä-Pohjanmaan ja Pohjanmaan maakuntien 34 kuntaa.

Eskoon keskuslaitos sijaitsee Seinäjoen Törnävän ja Kärjen kaupunginosien eteläpuolella. Aiemmin Eskoon alue muodosti oman postinumeroalueensa 60280 Seinäjoki. Nykyisin alue kuuluu postinumeroon 60200 Seinäjoki.

## Historiaa
Kehitysvammaisille tarkoitettu Eskoon keskuslaitos rakennettiin Törnävän eteläpuolen kallioiselle ja mäntymetsäiselle alueelle 1960-luvun lopulla ja 1970-luvun alkuvuosina. 1980-luvulla Eskoossa oli 317 asukasta kaikkialta silloisen Vaasan läänin suomenkielisistä kunnista. Vuonna 2006 Eskoossa oli noin 150 asukassta, mikä teki siitä Suomen mittakaavassa keskisuuren kehitysvammalaitoksen. Tavoitteena on saada asukasmäärä noin 50:een vuoteen 2017 osana trendiä, jossa kehitysvammahuoltoa siirretään laitoksista tuettuun asumiseen.

1970-luvun alkuvuosina Eskoossa asui ja kävi koulua muun muassa vuoden 2015 Euroviisuedustajana tunnettu Pertti Kurikka.

## Lähteet
Frozen

**Frozen** voi tarkoittaa ainakin seuraavia:

* Frozen, oik. *David Čerňanský* (s. 2002), slovakialainen Counter-Strike 2 -pelaaja
* *[[Frozen (vuoden 2005 elokuva)|Frozen]]*, brittiläinen elokuva vuodelta 2005
* *[[Frozen (vuoden 2010 yhdysvaltalainen elokuva)|Frozen]]*, Adam Greenin ohjaama elokuva vuodelta 2010
* *[[Frozen – huurteinen seikkailu]]* (*Frozen*), Disneyn animaatioelokuva vuodelta 2013
** *[[Frozen II]]*, jatko-osa vuodelta 2019
** *[[Frozen III]]*, jatko-osa vuodelta 2027
* *[[Frozen (albumi)|Frozen]]*, Sentenced-yhtyeen musiikkialbumi vuodelta 1998
* ”Frozen”, Madonnan kappale ja single vuoden 1998 albumilta *Ray of Light*
* ”Frozen”, Within Temptationin kappale ja single vuoden 2007 albumilta *The Heart of Everything*.
Babes in Toyland (vuoden 1934 elokuva)

**Babes in Toyland** on vuonna 1934 ensi-iltansa saanut kokoillan elokuva, joka on julkaistu suomenkielisillä nimillä *Leikkikaluarmeija*, *Kaksi kunnon kisälliä*, *Kaksi sankaria* ja *Surullisen hahmon ritarit*. Elokuva perustuu Glen MacDonoughin ja Anna Alice Chapinin käsikirjoittamaan samannimiseen näytelmään. Elokuvan ovat ohjanneet Gus Meins ja Charley Rogers ja sen pääosassa nähdään komediaparivaljakko Ohukainen ja Paksukainen. 

Filmin tuottanut Hal Roach oli työskennellyt pitkään koomikkoparin kanssa, mutta oli tämän filmin aikana jo luopumassa Laurelista ja Hardystä. Hän ei osallistunut tuotantovaiheeseen kovinkaan aktiivisesti. Pääosan esittäjille filmi taas merkitsi suuntautumista lapsiyleisöön, ja sisällössä ei ole entiseen tapaan juopottelua, yökerhoja eikä naisten vokottelua.

## Hahmot

Stannie Dum (Stan Laurel) ja Ollie Dee (Oliver Hardy) asuvat kengässä. Heidän kanssaan kengässä asuvat myös Mother Peep, Bo Peep (Charlotte Henry), Mikki Hiirtä muistuttava hiiri ja monia muita. Kengän kiinnikkeen omistaa elokuvan "vihollinen" Silas Barnaby (Henry Brandon), joka haluaa naida Bo Peepin.

## Näyttelijät

## Vastaanotto
Elokuvan vastaanotto oli myönteinen. *[[The New York Times]]in* kriitikon mukaan elokuva oli ”autenttinen lastenelokuva ja hilpein sellainen Hollywood-elokuva aikoihin”. Lapsenomaisuus toisaalta tulkittiin koomikkoparin huonontumiseksi ja ideoiden loppumiseksi.

## Lähteet

## Aiheesta muualla
*
Benjamin Karl

**Benjamin Karl** (s. 16. lokakuuta 1985 Sankt Pölten) on itävaltalainen lumilautailija, joka kilpailee paripujotteluissa. 186 senttimetriä pitkä ja 90 kilogrammaa painava Karl edustaa Union Trendsport Weichbergeriä.

Karl on kilpaillut viisissä olympiakisoissa ja ollut neljä kertaa mitaleilla. Vancouverissa 2010 hän saavutti parisuurpujottelussa hopeaa. Sotšissa 2014 hän saavutti pronssia paripujottelussa ja oli kymmenes parisuurpujottelussa. Pyeongchangissa 2018 hän sijoittui viidenneksi parisuurpujottelussa. Pekingissä 2022 ja Milanon ja Cortinan olympialaisissa 2026 hän voitti kultaa parisuurpujottelussa, jolloin hänestä tuli 40 vuoden 115 päivän ikäisenä vanhin henkilökohtaisen kultamitalin talviolympialaisissa voittanut miesurheilija. MM-kilpailuihin Karl on osallistunut yhdeksästi ja saavuttanut viisi kultaa, kaksi hopeaa ja yhden pronssin. Vuoden 2011 MM-kilpailuista La Molinasta Karl voitti kaksi kultaa, ja muut mestaruudet ovat vuosilta 2009, 2013 ja 2021.

Lumilautailun maailmancupissa Karl debytoi jo tammikuussa 2004 Bad Gasteinin lumilautakrossissa sijoittuen sijalle 65. Hänellä on maailmancupista 24 henkilökohtaista osakilpailuvoittoa ja 57 palkintosijaa. Hän voitti maailmancupin kokonaiskilpailun kausilla 2007–2008, 2009–2010 ja 2010–2011 sekä sijoittui kolmanneksi kaudella 2008–2009. Parisuurpujottelun cupin hän voitti kaudella 2023–2024, oli toinen kausilla 2019–2020 ja 2025–2026 sekä kolmas kausilla 2016–2017, 2017–2018 ja 2020–2021. Paripujottelun cupissa hän sijoittui kolmanneksi kaudella 2014–2015. Hän voitti parallel-lajien yhteiscupin kausilla 2007–2008, 2009–2010, 2010–2011 ja 2023–2024, oli toinen kausilla 2008–2009 ja 2025–2026 sekä kolmas 2011–2012 ja 2016–2017.

Karl sai vuonna 2021 kolmen kuukauden ehdollisen vankeustuomion, kun hänen ajamansa auto oli joutunut vesiliirtoon, ajautunut vastaantulevien kaistalle, ja 70-vuotias mies oli kuollut ja tämän vaimo loukkaantunut vakavasti.

## Lähteet
Kieppi

**Kieppi** voi tarkoittaa ainakin seuraavia:
*lumikieppi, lintujen lumen alla oleva nukkumispaikka
*kieppi, liike telinevoimistelussa
*Kieppi, entinen huvipuistolaite Linnanmäellä
*Kieppi, Kokkolan luonnontieteellinen museo, museo Kokkolassa
Rambo (kirja)

Rambo on kasvanut kaksin äidin kanssa ja tottunut selviytymään yksin, kun äiti on masentunut. Pojalla on lyhyt pinna mutta huima mielikuvitus, ja koulussa hän karttaa hyväosaisten seuraa.

Kesäloma saa väriä, kun Rambo pääsee äidin mies­ystävän vanhempien mökille. Mikä paratiisi: päivärytmi, ruoka-ajat ja maailman hyväsydämisin isäntäväki! Rauha rikkoontuu, kun niskojaan nakkeleva Liina saapuu. Tytöllä on näennäisesti kaikki hyvin, mutta onko hän yhtään Ramboa onnellisempi?

**Rambo** on Nadja Sumasen lokakuussa 2015 ilmestynyt Otavan kustantama nuortenromaani. Se sai vuoden 2015 Finlandia Junior -palkinnon.

Kirja kertoo 14-vuotiaasta Rambosta, jolla on diagnosoitu ADHD, ja jonka äiti kärsii masennuksesta. Kesälomallaan Rambo matkaa äitinsä poikaystävän vanhempien mökille, missä hän saa elämäänsä tärkeitä ihmisiä. 

Kirjan käsikirjoitus voitti helmikuussa 2015 Otavan ja Otavan kirjasäätiön nuortenromaanimestaruuskilpailun. Kirjasta on tehty myös Elina Kilkun dramatisoima ja ohjaama näytelmä, joka kantaesitettiin Kansallisteatterin Omapohjassa joulukuussa 2015.

## Lähteet
Enaam Ahmed

**Enaam Ahmed** (s. 4. helmikuuta 2000, Lontoo) on brittiläinen autourheilija, joka kilpaili kaudella 2015 SMP Formula 4 -sarjassa. Ahmedia on nimitetty uudeksi Lewis Hamiltoniksi.

Vuonna 2009 kartingin aloittanut Ahmed voitti vuonna 2014 sekä kartingin KF Junior -luokan Euroopan-mestaruuden että saman luokan maailmanmestaruuden. Kaudeksi 2015 Ahmed siirtyi ajamaan SMP Formula 4 -sarjaan. Hän saavutti kauden aikana viisi voittoa ja seitsemän palkintosijaa, mutta ei kilpaillut kauden aikana pisteistä. Samana vuonna hän kilpaili Britanniassa MSA Formula -sarjaa voittaen yhden kilpailun ja saavuttaen kolme muuta palkintosijaa sijoittuen sarjassa kahdeksanneksi. 

Kaudeksi 2016 Ahmed siirtyi BRDC Britannian Formula 3 -sarjaan, missä hän kilpaili Douglas Motorsportin autolla, voitti yhden osakilpailun ja oli sarjan lopputuloksissa viides. Samana vuonna hänet valittiin myös Toyota Racing Series -sarjaan Giles Motorsportin kilpakuljettajaksi. Tuloksena sarjasta olivat yksi voitto ja sijoittuminen lopputuloksissa kuudenneksi. Hän jatkoi BRDC Britannian F3 -sarjassa myös seuraavalla kaudella ja voitti 13:lla voitollaan sarjan mestaruuden. Vuosina 2018–2020 välisenä aikana Ahmed ajoi erilaisissa Formula 3 -sarjoissa Euroopassa ja Japanissa, joista parhaimpana tuloksena oli sijoittuminen All-Japan F3 -sarjassa kolmanneksi. Kausina 2021–2023 hän puolestaan ajoi IndyCar-sarjassa vaihtelevalla menestyksellä, missä hän oli parhaimmillaan kolmas kaudella 2022.

Ahmedin isä on ansainnut rahansa muotibisneksessä.

## Lähteet
Pertaani (yhdiste)

**Pertaani** eli **etylaani** (C18H20Cl2) on rakenteeltaan DDT:tä ja DDD:tä muistuttava orgaaninen yhdiste. Yhdistettä on käytetty hyönteismyrkkynä niin maataloudessa kuin sisätiloissakin.

## Ominaisuudet
Huoneenlämpötilassa pertaani on valkoista kiteistä ainetta. Yhdiste ei liukene veteen, mutta liukenee useisiin orgaanisiin liuottimiin, erityisesti kloorattuihin hiilivetyihin ja aromaattisiin hiilivetyihin. Pertaani ei ole nisäkkäille akuutisti erityisen myrkyllistä esimerkiksi sen LD<sub>50</sub>-arvo rotalle on 8&nbsp;170 mg/kg. Pertaani hajoaa hieman nopeammin luonnossa kuin DDT tai DDD, mutta kertyy silti ravintoketjussa.

## Valmistus ja käyttö
Pertaania voidaan valmistaa diklooriasetaldehydin ja etyylibentseenin välisellä reaktiolla.

Pertaani tuli markkinoille vuonna 1950. Sitä on käytetty hyönteismyrkkynä hedelmien ja  vihannesten viljelyssä sekä alhaisen myrkyllisyytensä vuoksi myös sisätiloissa kärpästen ja vaatekoiden torjuntaan. Käyttömuotona on jauhe tai emulsio.

## Lähteet
Soliser Viadukt

**Soliser Viadukt** on Sveitsissä, Rhätische Bahn -yhtiön Albulan rautatiellä, välillä Filisur–Thusis sijaitseva silta vuodelta 1902. Silta ylittää Albulajoen rotkon ja sijaitsee Albula/Alvran kunnassa, Alvascheinin kylässä.

Sillan pisin jänneväli on 45 metriä. Silta on 85 metriä joenpinnasta, ja se on Albulan rautatien korkein silta.

## Lähteet
*
* 

## Aiheesta muualla
Blå Band

**Blå Band** on tuotemerkki, jota markkinoi elintarvikeyritys Continental Foods. Blå Band tunnetaan etenkin ateria-aineksistaan. Merkillä on myös keitto- ja kastikeaineksia, nestemäisiä valmiskeittoja ja kastikkeita, jälkiruokia sekä retkiaterioita. 

## Historia
Blå Band lanseerattiin Ruotsissa vuonna 1950 ja Suomessa 1969, kun Paasivaara-yhtymä toi markkinoille ensimmäisenä keittoainekset. Blå Band -brändille perustettiin oma yksikkö Suomen pääkonttoriin, jonka vastuulla oli tuotekehitys, markkinointi ja taloushallinto. Vuonna 1983 Blå Band siirtyi Paasivaara-yhtymästä Lipton Oy:n tuotemerkiksi. Samana vuonna Blå Band julkaisi pioneerina Suomessa retkiateriavalikoiman. Vuonna 1984 Lämmin Kuppi -tuotemerkki tuotiin markkinoille.

1990-luvun alussa Blå Band siirtyi Van Den Bergh Foodsin tuotemerkkeihin. Yhdysvaltalainen Campbell Soup Company osti toiminnot vuonna 2001. Lokakuussa 2013 Blå Band siirtyi Continental Foods elintarvikeyrityksen alaisuuteen, kun Campbell Soup myi Euroopan yksikkönsä CVC Capital Partners sijoitusyhtiölle. 

## Lähteet

## Aiheesta muualla
*http://www.blaband.fi/
Pariisin rauha (1973)

**Pariisin rauha 1973** oli Vietnamin sodan loppuvaiheessa tammikuussa 1973 solmittu rauhansopimus Yhdysvaltojen, Vietnamin tasavallan, Etelä-Vietnamin kansallisen vapautusrintaman ja Pohjois-Vietnamin välillä. Yhdysvallat sitoutui siinä vetämään joukkonsa pois Vietnamista. Taistelut lakkasivat noin vuoden ajaksi myös Etelä- ja Pohjois-Vietnamin välillä. Rauhansopimusta pidetään joskus pelkkänä aseleposopimuksena, koska se ei ratkaissut alueen jännitteitä.

Sopimukseen sisältyi aselepo, yhdysvaltalaisten sotavankien vapauttaminen ja sen joukkojen poistuminen Vietnamista kahden kuukauden kuluessa. Vietnamin asiat ratkaistaisiin rauhanomaisesti vapaiden vaalien kautta.

## Sopimuksen tausta
Yhdysvaltain presidentti Richard Nixon voitti vuonna 1972 presidentinvaalit, jossa hänen päävastustajansa George McGovern kampanjoi Vietnamin sodan vastaisuudella. Istuva presidentti Nixon puolustautui sillä, että melkein kaikki amerikkalaiset sotilaat ovat jo vetäytyneet maasta. Ulkoministeri Henry Kissinger vakuutti äänestäjille, että rauhansopimus on lähellä toteutumista. Sopimus syntyikin melko pian vaalien jälkeen.

## Sopimuksen jälkeiset tapahtumat
Sopimuksen pääneuvottelijat, ulkoministerit Lê Ðức Thọ ja Henry Kissinger saivat vuoden 1973 Nobelin rauhanpalkinnon, joskin Lê Ðức Thọ kieltäytyi ottamasta sitä vastaan.

Presidentti Nixon voitti selvästi vuoden 1972 vaalit, mutta Watergate-skandaali murensi hänen arvovaltansa. Niinpä Yhdysvaltain kongressi alkoi tehdä päätöksiä, jotka sitoivat presidentin käsiä. Elokuussa 1973 se kielsi Yhdysvaltojen ilma-aseen käytön Indokiinassa. Sen vuoksi Yhdysvallat ei pystynyt ilma-aseella ja taloudellisella avulla puolustamaan liittolaistaan Vietnamin tasavaltaa. Keväällä 1975 Vietnamissa tapahtui lopullinen välienselvittely, jossa Vietnamin tasavallan puolustus romahti odottamattoman nopeasti. Koko Etelä-Vietnamin armeija hajosi muutamassa viikossa. Pääkaupunki Saigon luhistui huhtikuun lopussa, ja sota päättyi Pohjois-Vietnamin ja sen eteläisten liittolaisten voittoon.

## Lähteet

## Aiheesta muualla
Aljaž Bedene

**Aljaž Bedene** (s. 18. heinäkuuta 1989 Ljubljana, Slovenia) on slovenialainen tennisammattilainen. 183 senttimetriä pitkä ja 73 kilogrammaa painava Bedene on oikeakätinen. Hänen paras sijoituksensa kaksinpelin ATP-rankingissa on 43. sija helmikuussa 2018. Vuoteen 2015 asti Bedene edusti synnyinmaataan Sloveniaa, mutta sai vuonna 2015 Ison-Britannian edustusoikeuden. Vuonna 2017 hän muutti edustusmaansa takaisin Sloveniaan.

Vuonna 2008 ammattilaiseksi siirtynyt Bedene ei ole saavuttanut kaksinpelissä yhtään ATP-turnausvoittoa. Grand Slam -turnauksissa Bedene on ollut parhaimmillaan kolmannella kierroksella Ranskan avoimissa 2016, Wimbledonissa 2017 ja Yhdysvaltain avoimissa 2019.

Nelinpelissä Bedenellä ei myöskään ole yhtään ATP-turnausvoittoa. Grand Slam -turnauksissa hän on ollut parhaimmillaan toisella kierroksella Ranskan avoimissa 2013. Nelinpelissä Bedenen paras ATP-rankingsijoitus on sija 127 vuodelta 2013.

## Lähteet

## Aiheesta muualla
Kari Øyre Slind

**Kari Øyre Slind** (s. 22. lokakuuta 1991) on norjalainen maastohiihtäjä, joka edustaa Oppdal IL -seuraa. Hänen isosiskonsa Astrid ja Silje Øyre Slind ovat myös maastohiihtäjiä.

Junioreiden MM-kilpailuissa Slind on saavuttanut viestikultaa sekä Hinterzartenissa 2010 että Otepäässä 2011. Lisäksi hänellä on hopeaa Otepään sprintistä ja viiden kilometrin vapaan kilpailusta sekä pronssia Hinterzartenin sprintistä. Alle 23-vuotiaiden MM-kilpailuissa Liberecissä 2013 hän saavutti pronssia 15 kilometrin yhdistelmäkilpailussa.

Maastohiihdon maailmancupissa Slind kilpaili ensimmäisen kerran Drammenissa maaliskuussa 2010 sijoittuen perinteisen hiihtotavan sprintissä 36:nneksi. Ensimmäiset maailmancupin pisteensä hän saavutti Düsseldorfin vapaan hiihtotavan sprintissä joulukuussa 2010 sijoituttuaan 22:nneksi. Toisen kerran hän saavutti saman sijoituksen Drammenin vapaan hiihtotavan sprintissä helmikuussa 2011. Kymmenen parhaan joukkoon hän sijoittui ensimmäisen kerran oltuaan viides Davosin 15 kilometrin vapaan hiihtotavan kilpailussa joulukuussa 2015. Parhaimmillaan hän on ollut neljäs Ski Tour Canadaan kuuluneessa 10 kilometrin vapaan hiihtotavan kilpailussa Canmoressa maaliskuussa 2016.

## Lähteet
Anton Burdasov

**Anton Burdasov** (s. 9. toukokuuta 1991) on venäläinen jääkiekkoilija, pelipaikaltaan laitahyökkääjä.

Burdasov on Metšel Tšeljabinskin kasvatti. Hän aloitti ammattilaisuransa kotikaupunkinsa Traktor Tšeljabinskin joukkueessa. Kaudeksi 2012–2013 Burdasov siirtyi SKA Pietariin. Kauden 2015–2016 puolessa välissä SKA myi Burdasovin Avangard Omskiin vaihdossa Sergei Širokoviin.

Kaudeksi 2019-20 Burdasov siirtyi yksivuotisella sopimuksella takaisin SKA Pietariin. Toukokuussa 2020 Burdasov solmi kaksivuotisen jatkosopimuksen SKA:n kanssa.

## Tilastot

## Lähteet

## Aiheesta muualla
*
Dmitri Judin

**Dmitri Judin** (s. 31. heinäkuuta 1995) on venäläinen jääkiekkoilija, joka edustaa KHL-seura Ak Bars Kazania.

Judin on Sputnik Nižni Tagilin kasvatti. Jugra Hanty-Mansijsk varasi Judinin KHL:n varaustilaisuudessa vuonna , ja hän siirtyi seuran MHL-joukkueeseen kaudeksi 2012–2013. Kauden aikana SKA Pietari hankki Judinin. Judin pelasi ensimmäisen pääsarjaottelunsa kaudella 2013–2014 SKA Pietarin joukkueessa.

## Lähteet

## Aiheesta muualla
*
Jukka Kohonen

**Jukka Olavi Kohonen** on KHL-seura Jokerien entinen toimitusjohtaja. Hän aloitti työssään maaliskuussa 2014. Kesäkuussa 2019 Kohonen jätti Jokerien toimitusjohtajan tehtävät.

## Lähteet
Neandertalinihminen – kadonnut lajitoveri

**Neandertalinihminen – kadonnut lajitoveri** on biologi ja tietokirjailija Juha Valsteen kirjoittama kirja, joka ilmestyi vuonna 2015. Sen on kustantanut Suomalaisen Kirjallisuuden Seura. Kirjassa Valste kertoo ihmissuvun sukupuuttoon kuolleesta lajista neandertalinihmisestä. Toisaalta hän myös sanoo, että yhtä hyvin voidaan puhua ihmisen kahdesta eri alalajista, jolloin nykyihminen ja neanderttalilainen kuuluvat samaan lajiin, jonka nimi on ihminen.

Valste murskaa kirjassaan aluksi neandertalinihmisestä vallalla olevia perinteisiä mielikuvia, joita tiedon puutteesta on syntynyt 1800-luvulta alkaen, sen jälkeen kun ensimmäinen fossiili löydettiin. Jo 1950- ja 1960-luvulla tutkimus oikoi monia väärinkäsityksiä tämän nykyihmisen sisarlajin rakenteesta, asennosta ja henkisistä kyvyistä, mutta erityisesti 2000-luvulla on tullut uutta tietoa kaivausten, rakennetutkimusten ja varsinkin uusien tutkimusmenetelmien ansiosta. Valste itse on saanut vuosittain muuttaa tietoja kirjoittaessaan artikkeleita ja pitäessään luentoja. Suuri edistysaskel oli DNA:n rakenteen selvittäminen vuonna 2009. Ihmislajin kehityksessä vallalla olleen "alkukoti Afrikassa" -hypoteesin rinnalle on tullut "monialuemalli"-hypoteesi. Valste ennustaa, että edessä on vielä suuria muutoksia käsityksissä maapallon väestöjen alkuperästä.

Teos jakautuu kymmeneen lukuun, joista eniten tilaa saa luku, jossa kerrotaan, miten neandertalinihminen eli. 
* Ihmisen lyhyt historia
* Usko vastaan tieto
* Millaisia neandertalinihmiset olivat?
* Neandertalinihmisten maailma
* Miten he elivät?
* Suhteita sukulaisiin
* Symbolista ajattelua neandertalilaisittain
* Neandertalilaisia Suomessa?
* Neandertalinihmisen perintö
Kirjassa on nelivärinen kuvaliite, mustavalkoisia arkistokuvia eri lähteistä sekä Kimmo Koiviston piirroskuvia. Lisäksi liitteenä on luku fossiilien iän määrittämisestä, ja lopussa on käsitteitä selventävä sanasto, kirjallisuusluettelo ja hakemisto.

## Arviot
Jukka Ruukki toteaa esitellessään kirjaa Helsingin Sanomissa, että sen voi lukea nykyihmisen sisarlajin kunnianpalautuksena.

## Lähteet

## Aiheesta muualla
* Teos kustantajan sivustolla
* Ylen tietopaketti aiheesta:
** Neandertalilaiset olivat raakalaisia ja 9 muuta väärinkäsitystä
** Keskustelu 1, Areena
** Keskustelu 2, Areena
Takaisin pintaan

**Takaisin pintaan** on vuonna 2016 ensi-iltansa saanut dokumenttielokuva, jonka on ohjannut Juan Reina.

## Juoni
Takaisin pintaan kertoo vuonna 2014 Norjassa Plurdalenin laaksossa tapahtuneesta luolasukellusonnettomuudesta . Dokumentissa suomalainen luolasukellusryhmä kohtaa pahimman painajaisensa, kun kaksi ryhmän jäsentä menehtyy syvälle luolaan. Onnettomuudesta selvinneet sukeltajat päättävät koota oman pelastusryhmän ja hakea menehtyneet ystävänsä luolasta pois sen jälkeen, kun kansainvälisesti koordinoitu nosto-operaatio todetaan liian vaaralliseksi . Hengenvaarallinen sukellus joudutaan suorittamaan sekä viranomaisilta että uutisvälineiltä salassa.

Dokumenttielokuvassa sukeltajat joutuvat kohtaamaan menehtyneet ystävänsä äärimmäisissä olosuhteissa, joista ovat itse selvinneet hengissä vain muutamia viikkoja aiemmin. Ryhmä on kuitenkin määrätietoisesti päättänyt tuoda ystävänsä takaisin kotiin. Elokuvassa salaista operaatiota seurataan useiden kameroiden avulla sukeltajien rinnalla sekä veden pinnalla että syvällä pinnan alla . 

Nosto-operaatioon osallistunut ryhmä koostui 12 sukeltajasta ja 13 muusta operaatiossa avustaneesta työryhmän jäsenestä. Elokuvassa tapahtumia seurataan kolmen onnettomuudesta selvinneen sukeltajan (Patrik Grönqvist, Kai Känkänen, Vesa Rantanen) sekä sukeltaja Sami Paakkarisen kautta. 

## Lähteet
* http://www.hs.fi/kulttuuri/a1305986312686 , HS.fi
* http://www.iltasanomat.fi/kotimaa/art-1444807789423.html , Iltasanomat.fi

### Viitteet

## Aiheesta muualla
* 
*Elokuvan kotisivu
Safir

**Safir** on Finndiscin vuonna 1963 perustama levymerkki. Finndisc julkaisi vuosina 1963–1970 kaikki levynsä Safir-merkillä. 1960-luvun puolivälin myyntimenestyksiin kuuluivat Juha Vainio, Martti ”Huuhaa” Innanen ja Irwin Goodman.

## Safirin ensimmäinen vuosikymmen

Uuden yhtiön alkuajan artisteja olivat Arja Tuomarila, Erkki Liikanen ja Heikki Aarva. Aarvan *[[Tuulella ei ole ystävää]]* nousi listasijalle 10. joulukuussa 1963. Finndisc julkaisi myös uutta  rautalankaa. The Adventurers levytti Erik Lindströmin säveltämän *Letkajenkan*.
 
Finndiscin artisteihin liittyivät vuonna 1965 Irwin Goodman ja 1967 Martti ”Huuhaa” Innanen. Irwinin toinen sinkku *Työmiehen lauantai* pääsi jo Suomen listalla kakkoseksi. Vuonna 1966 Irwin siirtyi Fazerille.
Martti Innanen levytti Safirille kaikkiaan yhdeksän singleä ja yhden LP-levyn.  *Elsa, kohtalon lapsi* pysyi neljä kuukautta Suomen listaykkösenä.
Perinteisestä iskelmämusiikista vastasivat muun muassa Pauli Lehtola, Kauko Käyhkö, Tapio Rautavaara ja sokea  Kari Purhonen. Yhtiön nuorisoidolina oli Kai Lind.

## Safir myydään

Finndiscin osti vuonna 1971 Scandia-Musiikki, jonka omistajaksi tuli seuraavana vuonna Musiikki-Fazer. Vuonna 1979 Safir-levymerkki otettiin uudelleen käyttöön. Toiminnasta vastasivat Scandian myynnin jälkeen Paavo Einiö ja Jaakko Salo. 1970–1980-lukujen Finndisc tuotti sekä popmusiikkia että perinteistä iskelmää.

## Katso myös
* Finndisc
* Musiikki-Fazer
* Scandia-Musiikki
* Fazerin musiikkikauppa

## Lähteet
* (Internet Archive, luettu 13.6.2018)
Marco Mäkinen

**Marco Timo Mäkinen** (s. 11. helmikuuta 1965 Helsinki) on suomalainen yritysjohtaja, joka tunnetaan työstään mainostoimistoalalla. Hän on työskennellyt vuodesta 2013 lähtien TBWA\Helsinki-mainostoimiston varatoimitusjohtajana.

Mäkinen on työskennellyt aiemmin toimitusjohtajana AMG Helsingissä (1997–1999), Ego Taivas Medialabissa (1999–2000), SEK & Greyssä (2007–2012) ja TBWA\Helsingissä (2012–2013) sekä strategiajohtajana TBWA\PHS Helsingissä (2000–2005) ja SEK-ryhmässä (2005–2007). Lisäksi Mäkinen on vuodesta 2012 lähtien kuulunut Vallila Interiorin hallitukseen.

Mäkinen valmistui vuonna 1990 filosofian maisteriksi Helsingin yliopistosta pääaineenaan estetiikka. Hän on suorittanut lisäksi Helsingin kauppakorkeakoulun eMBA-koulutusohjelman vuonna 1991.

Mäkinen on ralliautoilija Timo Mäkisen poika.

## Julkaisuja
* Mäkinen, Marco. 
* Mäkinen, Marco – Kahri, Anja – Kahri, Tuomas.  
*Mäkinen, Marco - Ahto, Ossi  – Kahri, Anja  – Kahri, Tuomas.  
* Marco Mäkinen – Piha, Kirsi: *Rakkaus – Mitä tapahtuu huomenna?* Ellun kanat, 2016.
*Marco Mäkinen - Mitä tapahtuu huomenna, kun startup ja korporaatio kohtaavat.  WSOY 9510440477, 9789510440476

## Lähteet

## Aiheesta muualla
* Marco Mäkinen 375 humanistia -sivusto 15.11.2015, Helsingin yliopiston humanistinen tiedekunta.
Hampurin pörssi (korttipeli)

**Hampurin pörssi** on 2-10 pelaajan välillä pelattava korttipeli, jossa ratkaisevina tekijöinä ovat sekä sattuma että korttien ja panosten määrä. Pelissä käytetään kahta 52 kortin pakkaa.

## Säännöt

Yksi pelaajista toimii jakajana/pankkiirina. Korttien jako aloitetaan jakajan vasemmalta puolelta, ja jakaminen jatkuu aina viimeiseen sijoittavaan pelaajaan asti, eli jakaja ei ota kortteja itselleen ollenkaan. Sijoittavat pelaajat saavat niin monta korttia kuin he haluavat, mutta jokaiseen saatuun korttiin täytyy asettaa panos, joiden suuruuden pelaaja saa päättää itse. Panostettavat kortit täytyy pitää kaikkien nähtävänä kuvapuoli ylöspäin, ja asetettu panos täytyy pitää kyseisen kortin päällä. Kun jakaminen ja panostus on suoritettu loppuun, niin jakaja kääntää toisesta pakasta neljä korttia riviin kuvapuoli ylöspäin. Ne pelaajat, jotka ovat panostaneet kyseisiin kortteihin saavat ottaa panoksensa pois korttiensa päältä, mutta he eivät voita mitään. Kaikki "pelatut kortit" täytyy antaa pankkiirin haltuun sekaannusten välttämiseksi. Ensimmäisen kääntökierroksen jälkeen pankkiiri kääntää seuraavat neljä korttia, joiden omistajat saavat panoksensa takaisin kaksinkertaisina. Tämän jälkeen pankkiirin "neljän kortin kääntö" toistuu vielä kaksi kertaa. Kolmannessa käännössä voitto on kolminkertainen, ja neljännessä voitto on nelinkertainen. Viimeisen käännön jälkeen pankkiiri kääntää vielä yhden kortin, jonka sijoittaja saa panoksensa takaisin seitsenkertaisena. Tämän jälkeen peli päättyy, ja jakaja kerää panokset korteilta, jotka eivät ole voittaneet, ja peli alkaa alusta.
Agneta Horn

**Agneta Horn** (18. elokuuta 1629 Riika – 18. maaliskuuta 1672 Tukholma) oli Horn af Björneborg -sukuun kuulunut kartanonrouva ja kirjailija.

Hornin isä oli valtakunnanmarski, sotakollegion presidentti ja kreivi Kustaa Horn, äiti tämän ensimmäinen puoliso vapaaherratar Kristina Oxenstierna ja puoliso vuodesta 1648 eversti, vapaaherra Lars Kruus (1621–1656), Jesper Kruusin poika.  Hornin äiti kuoli ruttoon Stettinissä, ja hän joutui ensin setänsä perheen ja sitten tätinsä ja isoäitinsä huollettavaksi. Isänsä palattua Ruotsiin ja mentyä uudelleen naimisiin Horn pyrittiin naittamaan Erik Sparrelle, mutta tuloksetta. Lars Kruusin kanssa hän kihlautui ensin salaa talvella 1647, mutta sai myöhemmin samana vuonna avioliittoluvan isältään. Pariskunta meni naimisiin seuraavana vuonna. Hornin puoliso kaatui Pohjan sodassa 1656, ja hän jäi leskeksi viiden lapsen kanssa 27-vuotiaana. Harvialan kartanon emäntänä hän oli miehensä kuoleman jälkeen kuusitoista vuotta. Horn kuoli äkillisesti halvaukseen keväällä 1672. Hänen omaelämäkerrallinen teoksensa *Agneta Horns lefverne* julkaistiin Tukholmassa 1908. Sitä pidetään kielellisesti, kulttuurihistoriallisesti ja kirjallisesti merkittävänä aikalaiskuvauksena.

## Lähteet

## Aiheesta muualla
*Agneta Horns lefverne: efter Ellen Fries' efterlämnade manuskript / utgivfet med tillägg af Sigrid Leijonhufvud. Stockholm: Norstedt, 1908. (Viitattu 16.11.2015)
Bastnäsiitti

**Bastnäsiitti** (tyypillisesti (Ce,La,Y)(CO<sub>3)F) on alkalikivissä esiintyvä, harvinaisia maametalleja sisältävä karbonaattimineraali. Se esiintyy pääasiassa kolmena muunnoksena:
* bastnäsiitti-(Ce): (Ce)CO3F
* bastnäsiitti-(La): (La,Ce)CO3F
* bastnäsiitti-(Y): (Y,Ce)CO3F

Bastnäsiitin kuvasi ensimmäisenä ruotsalainen kemisti Wilhelm Hisinger vuonna 1838. Mineraali on nimetty Ruotsin Bastnäsin kaivoksen mukaan. Kaivos sijaitsee Riddarhyttanissa, Västmanlandin maakunnassa, Ruotsissa. Bastnäsiittia myös esiintyy hyvin puhtaina kristalleina Zagi-vuorella Pakistanissa. Sitä on löydetty myös Burundista ja Yhdysvalloista.

Bastnäsiitti on eräs yleisimpiä harvinaisten maametallien mineraaleista ja sillä on kaupallista merkitystä niiden sekä ceriumin ja lantaanin tuotannossa.

## Lähteet
Brighi

**Brighi**, oikealta nimeltään **Brigitta Balogh** (s. 18. huhtikuuta 1989 Oradea), on romanialainen laulaja. Hänen vanhempansa ovat unkarilaisia. Brighi osallistui Unkarissa käytyyn *Csillag Születik* -kilpailuun (*[[Got Talent]]*) vuosina 2007 ja 2009. Vuonna 2014 hän pääsi semifinaaliin Romanian The Voice -laulukilpailussa. Hän on voittanut lukuisia kansallisia ja kansainvälisiä palkintoja.

Ensimmäisen soolosinglensä, ”Szerelem Fáj”, Brighi julkaisi vuonna 2010. Vuonna 2012 Brighi teki Snoop Doggin kanssa kappaleen ”Play Me Like A Violin”.

## Lähteet

## Aiheesta muualla
*Brighin kotisivut
Hellanmaa

**Hellanmaa** on Lapuan kylä, joka sijaitsee Vaasaan johtavan valtatie 16:n ja Ylihärmään vievän Hellanmaantien (yhdystie 7233) varrella. Hellanmaahan kuuluvat myös Toijanniemi ja Raamattu sekä Ylihärmän rajan lähellä Ala-Hella.

Noin 750 asukkaan kylä on maatalousvaltainen, mutta sieltä käydään työssä Lapuan ohella myös Kauhavalla, Kauhavan Ylihärmässä ja Seinäjoen Ylistarossa. Kylän omia suurimpia työllistäjiä ovat metallialan yritykset Veljekset Ala-Talkkari Oy ja Jusmara Oy.

Vuonna 2000 julkaisi kylätoimikunta yli 600-sivuisen kyläkirjan *Minun Hellanmaani, elämää Hellanmaassa 250 vuotta*.
Sirkku ja Heikki Saarenpään pihapiirissä kuvattiin Yle TV1 -kanavalla vuonna 2011 ensiesitettyä kolmiosaista minisarjaa *[[Alavilla mailla hallan vaara]]*.

## Lähteet

## Kirjallisuutta
*Heinola, Juhani (toim.): *Minun Hellanmaani : elämää Hellanmaassa 250 vuotta*, Hellanmaan kyläkirjatoimikunta, 2000.  . Teoksen verkkoversio
Sanmenxia

**Sanmenxia** (, pinyin: Sānménxiá Shì) on prefektuuritason kaupunki Kiinan Henanin maakunnan länsiosassa. Kaupungin keskusta sijaitsee linnuntietä noin 220 kilometriä maakunnan pääkaupunki Zhengzhousta länteen. Kaupungin väkiluku on 2,23 miljoonaa (2010) ja pinta-ala 10&nbsp;475 neliökilometriä.

Prefektuuri rajoittuu pohjoisessa Yunchengin, idässä Luoyangin, kaakossa Nanyangin, sekä lännessä Shangluon ja Weinanin prefektuuritason kaupunkeihin..

## Hallinnollinen jako

Piirikuntatasolla kaupunki jakautuu kuuteen osaan seuraavasti: (numerointi kuten oheisessa kuvassa, asukasluvut vuonna 2010):

;Kaupunkipiirit (2)
* 1. Hubin (湖滨区), 325&nbsp;628 as.
* 2. Shanzhou (陕州区), 343&nbsp;679 as.
;Piirikuntatason kaupungit (2)
* 3. Yima (义马市), 144&nbsp;779 as.
* 4. Lingbao (灵宝市), 721&nbsp;049 as.
;Piirikunnat (2)
* 5. Mianchi (渑池县), 346&nbsp;434 as.
* 6. Lushi (卢氏县), 352&nbsp;449 as.




SanMenXia Rail Station.JPG|Sanmenxian rautatieasema.
Smxgongcheng.jpg|Sanmenxian pato.


## Lähteet

## Aiheesta muualla

* Sanmenxia Travel Guide  (travelchinaguide.com)
* Sanmenxia Overview   (chinatravel.com)
Bráz

**João Francisco Bráz** (25. marraskuuta 1920 São Paulo – 11. syyskuuta 1996) oli brasilialainen koripalloilija ja olympiamitalisti.

Bráz kuului Brasilian olympiapronssia Lontoossa 1948 voittaneeseen joukkueeseen. Helsingin kesäolympialaisissa 1952 hänen edustamansa Brasilia sijoittui kuudenneksi.

## Lähteet
* Bráz Bio, Stats and Results  Olympics at Sports-Reference.com 
* Profiili archive.fiba.com 
* Profiili archive.fiba.com 

### Viitteet
Marcus Vinícius Dias

**Marcus Vinícius Dias** (22. tammikuuta 1923 Rio de Janeiro – 1992) oli brasilialainen koripalloilija ja olympiamitalisti.

Vinícius Dias kuului Brasilian olympiapronssia Lontoossa 1948 voittaneeseen joukkueeseen. Hän saavutti Brasilian joukkueessa myös Etelä-Amerikan mestaruuden vuonna 1945.

## Lähteet
* Marcus Vinícius Dias Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Luettelo televisiosarjan Better Call Saul jaksoista

*[[Better Call Saul]]* on yhdysvaltalainen draamasarja, jonka ovat luoneet Peter Gould ja Vince Gilligan. Se on *[[Breaking Bad]]* -sarjan esiosa. *Better Call Saul* alkoi AMC-kanavalla 8. helmikuuta 2015.

## Yhteenveto


## Jaksot
### Ensimmäinen tuotantokausi (2015)

|}

### Toinen tuotantokausi (2016)

|}

### Kolmas tuotantokausi (2017)

|}

### Neljäs tuotantokausi (2018)

|}

### Viides tuotantokausi (2020)

|}

### Kuudes tuotantokausi (2022)

|-style="color:white"
!colspan="8;" style="background-color: #B11222;"| Osa 1

|-style="color:white"
!colspan="8;" style="background-color: #B11222;"| Osa 2

|}

## Lähteet
*''Better Call Saul'' AMC.comissa 

## Aiheesta muualla
*
Afonso Évora

**Afonso de Azevedo Évora** (26. elokuuta 1918 – 2. elokuuta 2008 Petrópolis) oli brasilialainen koripalloilija ja olympiamitalisti.

Évora kuului Brasilian olympiapronssia Lontoossa 1948 voittaneeseen joukkueeseen. Hän saavutti Brasilian joukkueessa myös hopeaa Etelä-Amerikan-mestaruuskilpailuista vuonna 1947.

Évora kuoli 89-vuotiaana 2. elokuuta 2008.

## Lähteet
* Afonso Évora Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Biluochun

**Biluochun** () on kuuluisa, Kiinan kymmenen parhaimman teen joukkoon lukeutuva vihreä tee. Sitä tuotetaan Jiangsun maakunnan Suzhoun kaupunkitason prefektuurin alueella Taijärven Dontingsaarella ja saaren itäpuolella sijaitsevalla niemellä kasvatettujen teepensaiden lehdistä. Paras sato poimitaan maaliskuun lopulla, ja tällöin teepensaan oksista poimitaan vain kärkisilmu ja puoliksi auennut ensimmäinen lehti. Tee tunnettiin Ming-dynastian kaudella aluksi nimellä *Xiasharenxiang* (’Hämmästyttävä tuoksu’). Keisari Kangxi nimesi sen ’Kevään vihreäksi etanaksi’ vuonna 1699, kun hän oli nähnyt teelehtien kierteisen, kotilon kuorta muistuttavan muodon. 

Teepensaiden väliin on istutettu luumu-, persikka- ja aprikoosipuita. Hedelmäpuiden kukkiminen tuo usein hennon valkoisen nukan peittämille teelehdille oman aromivivahteensa. Teejuoma suositellaan haudutettavan 60–70 °C lämpöisessä vedessä. Arvostettu ranskalainen teetalo Mariage Frères suosittelee myymälleen biluochunille kolmen minuutin haudutusta (yllättävästi) 95-asteisessa vedessä. Teejuoma on väriltään hienostunutta, maultaan hedelmäistä ja kukikasta. 

## Lähteet

## Aiheesta muualla
*Dong Ting Bi Luo Chun (teaspring.com), Bi Luo Chun Green Tea  (thefragrantleaf.com)
Lotta Svärd (patsas)

**Lotta Svärd -patsas** (tai **Lotta**) on suomalaisen kuvanveistäjän Nina Sailon tekemä pronssiveistos Lappeenrannassa. Veistos on luonnollista kokoa ja esittää paksussa manttelissa ja muissa talvivarusteissa kuljetusta odottavaa lottaa. Lotan jalkojen juuressa on hänen varustekäärönsä. Veistos on paljastettu vuonna 1985. Siitä on myöhemmin tehty kaksi muuta valosta, jotka ovat Turussa ja Tuusulassa.

## Patsaan hankinta ja sijoitus
Lotta Svärd -patsaan lahjoitti raumalainen talousneuvos Pauli Talvio, joka halusi kunnioittaa patsaalla lottien työtä ja myös edesmenneen vaimonsa muistoa. Patsaan sijoituspaikka muodostui ongelmalliseksi, koska aluksi lottapatsaalle ei tuntunut löytyvän tilaa yhdestäkään kaupungista. Lopulta Lappeenrannan silloinen kaupunginjohtaja Jorma Kölhi päätti luovuttaa lottapatsaalle paikan Lappeenrannasta. Veistoksen sijoituspaikka on Kirkkokatu 6:n puistikossa, lähellä suojeluskuntatalona toiminutta kivirakennusta. Veistoksen korkeus on 170 senttimetriä.

Lottapatsas paljastettiin 7. syyskuuta 1985. Patsaan luovuttivat Lappeenrannan kaupungille Mannerheim-ristin ritarit ja paljastuspuheen piti jalkaväenkenraali Adolf Ehrnrooth.

Patsaan mallina oli Pauli Talvion vaimo Mirjami Talvio, joka oli toiminut lottana sodassa.

## Valokset Turussa ja Tuusulassa

Myöhemmin Lotta Svärd -patsaasta on tehty kaksi toisintoa. Turun Seudun Lottaperinneyhdistys ry halusi lottapatsaan Turkuun, jonne se pystytettiin vuonna 2001. Turun patsas on Tuomaanpuistossa entisellä Turun kasarmin alueella. Patsas paljastettiin 21. syyskuuta 2001.

Turun patsaan kanssa samaan aikaan valettu toinen toisinto on Lottamuseon puutarhassa Tuusulassa.

## Katso myös

* Lotta Svärd
* Lotta Svärd Säätiö

## Lähteet
Doreen Wilber

**Doreen Viola Wilber** (o.s. **Hansen**, 8. tammikuuta 1930 Rutland, Iowa – 19. lokakuuta 2008 Jefferson, Iowa) oli yhdysvaltalainen jousiampuja ja olympiavoittaja.

Wilber voitti naisten yksilökilpailun olympiakultaa Münchenissä 1972, jolloin olympiatasolla kilpailtiin ensimmäisen kerran nykyaikaisessa jousiammunnassa.

Wilber kuoli 78-vuotiaana 19. lokakuuta 2008.

## Lähteet
* Doreen Wilber Bio, Stats and Results  Olympics at Sports-Reference.com 

### Viitteet
Steve Jobs (vuoden 2015 elokuva)

**Steve Jobs** on vuonna 2015 ensi-iltansa saanut elämäkertaelokuva, jonka on ohjannut Danny Boyle. Elokuvan on käsikirjoittanut Aaron Sorkin perustuen Walter Isaacsonin kirjaan *[[Steve Jobs (kirja)|Steve Jobs]]* ja Sorkinin tekemiin haastatteluihin. Elokuva kertoo Applen perustajajäsenestä Steve Jobsista, jota esittää Michael Fassbender.

*Steve Jobs* sai ensi-iltansa Telluriden elokuvajuhlilla 5. syyskuuta 2015, jonka jälkeen se sai Yhdysvaltain ensi-iltansa 23. lokakuuta 2015. Suomessa elokuvan ensi-ilta oli 22. tammikuuta 2016. Kate Winslet palkittiin Joanna Hoffmanin roolistaan parhaan naissivuosan Golden Globella sekä Baftalla.

## Juoni
Teatterin puhedraamaa muistuttavassa, nopeaan ja päällekkäiseen dialogiin perustuvassa tarinassa tapahtumat keskittyvät Jobsin uran merkittävimpiin tuotelanseerauksiin, tarkemmin niitä edeltäviin hektisiin loppuvalmisteluihin ja niiden yhteydessä käytyihin keskusteluihin. Kohtausten lomassa nähdään lyhyitä takaumia muun muassa Apple-yhtiön alkuajoista. Tarina alkaa ensimmäisen Macintoshin lanseerauksesta 1984, hyppää keskeneräisen ja epäonnistuneen NeXT-tietokoneen esittelyyn 1988, sitten iMacin esittelyyn 1998. Keskustelujen keskushahmoja ovat Jobsin (Fassbender) lisäksi markkinointijohtaja ja Jobsin luotettu Joanna Hoffman (Kate Winslet), Applen toimitusjohtaja John Sculley (Jeff Daniels), alkuaikojen yhteistyökumppani Steve Wozniak (Seth Rogen) ja Jobsin tytär Lisa (Makenzie Moss, Ripley Sobo ja Perla Haney-Jardine).

## Näyttelijät

## Vastaanotto
Winslet ja Fassbender saivat rooleistaan Oscar-ehdokkuuden. Golden Globe -gaalassa Kate Winslet palkittiin parhaasta naissivuosasta ja Aaron Sorkin parhaasta käsikirjoituksesta. Pääosan esittäjä Fassbender ja elokuvan musiikin tekijä Daniel Pemberton olivat Golden Globe -ehdokkaina.

## Lähteet

## Aiheesta muualla
* 
* 
* 
* 
*
Roger Deakins

**Roger Alexander Deakins**,  (s. 24. toukokuuta 1949 Torquay, Devon, Iso-Britannia) on englantilainen elokuvaaja, joka on työskennellyt Joel ja Ethan Coenin, Sam Mendesin ja Denis Villeneuven ohjaamissa elokuvissa. 

Deakins on saanut vuoteen 2023 mennessä 16 parhaan kuvauksen Oscar-palkintoehdokkuutta. Hän voitti palkinnon vuonna 2018 elokuvasta *[[Blade Runner 2049]]* ja vuonna 2019 elokuvasta *[[1917 (elokuva)|1917]]*.

## Valikoitu filmografia

**[[Joel ja Ethan Coen]]in ohjaamat:**
**[[Barton Fink]]* (1991)
**[[Coenin veljesten Valtapeli]]* (1994)
**[[Fargo (elokuva)|Fargo]]* (1996)
**[[Big Lebowski]]* (1998)
**[[Voi veljet, missä lienet?]]* (2000)
**[[Mies joka ei ollut siellä]]* (2001)
**[[Sietämätöntä julmuutta]]* (2003)
**[[Ladykillers]]* (2004)
**[[Menetetty maa]]* (2007)
**[[A Serious Man]]* (2009)
**[[Kova kuin kivi (vuoden 2010 elokuva)|Kova kuin kivi]]* (2010)
**[[Hail, Caesar!]]* (2016)

**[[Edward Zwick]]in ohjaamat:**
**[[Courage Under Fire]]* (1996)
**[[Poikkeustila (elokuva)|Poikkeustila]]* (1998)

**[[Norman Jewison]]in ohjaamat:**
**[[Hurricane (elokuva)|Hurricane]]* (1999)
**[[Dinner with Friends]]* (2001)

**[[Sam Mendes]]in ohjaamat:**
**[[Merijalkaväen mies]]* (2005)
**[[Revolutionary Road]]* (2008)
**[[007 Skyfall]]* (2012)
**[[Taistelulähetit – 1917]]* (2019)

**[[Denis Villeneuve]]n ohjaamat:**
**[[Vangitut (vuoden 2013 elokuva)|Vangitut]]* (2013)
**[[Sicario]]* (2015)
**[[Blade Runner 2049]]* (2017)

## Lähteet

## Aiheesta muualla
*
Luettelo Trafalgarin taisteluun osallistuneista aluksista

**Luettelo Trafalgarin taisteluun osallistuneista aluksista** listaa Trafalgarin taisteluun 21. lokakuuta 1805 osallistuneet alukset ja aluksilla taistelussa surmansa saaneiden ja haavoittuneiden lukumäärät.

Luettelossa ristillä ('†') merkityt ovat joko kuolleet taistelussa tai menehtyneet taistelussa saamiinsa vammoihin.

## Britannian kuninkaallinen laivasto
Alla oleva luettelo esittää kuninkaallisen laivaston alukset, jotka osallistuivat taisteluun.
*[[HMS Africa (1781)|HMS Africa]]* oli hyökkäsi ranskalais-espanjalaisen laivaston kärkeä vastaan (tuulenpuolen jonon pohjoispuolella) ja loput linjalaivoista oli jaettu kahteen jonoon. Tuulenpuolella ollut jono muodosti pohjoisen sivustan ja suojanpuolella ollut eteläisen sivustan. Alukset on listattu purjehdusjärjestyksen mukaisessa järjestyksessä.

Taistelun aikana fregatit ja niitä pienemmät alukset olivat tukitehtävissä eivätkä osallistuneet varsinaiseen taisteluun.

## Ranskalais-espanjalainen laivasto
Seuraava taulukko esittelee Ranskan ja Espanjan laivastojen linjalaivat purjehdusjärjestyksessä pohjoisesta etelään.

## Lähteet
*
*
*
Chris Avellone

**Chris Avellone** (s. 27. syyskuuta 1971) on yhdysvaltalainen videopelisuunnittelija, joka on työskennellyt Interplay Entertainment ja Obsidian Entertainment -yhtiöissä.

Avellonea syytettiin vuonna 2020 häiriökäyttäytymisestä.
*[[Dying Light 2]]* pelin kehittäjä Techland lopetti yhteistyön Avellonen kanssa käytökseen liittyvien syytöksien takia. Myös hänen työnsä *:ssa* korvattiin osana pelin kehitystä. 

Chris Avellone haastoi oikeuteen henkilöt, jotka syyttivät häntä häiriökäyttäytymisesta. Vuonna 2023 Avelonne ja häntä syyttäneet pääsivät yhteisymmärrykseen. Avelonille maksettiin korvaukset syytöksien aiheuttamasta mainehaitasta ja syytöksen esittäneet sanoivat syytösten olleen väärinymmärrys. He tarkensivat yhteisessä lausunnossa ettei Avellone ole käyttäytynyt koskaan epäsopivasti heitä tai ketään muuta kohtaan heidän tietääkseen.

Avellone on ollut mukana suunnittelemassa seuraavia videopelejä:
* Fallout 2 (1998)
* Descent to Undermountain (1998)
*  (1999)
* Icewind Dale (2000)
* Icewind Dale II (2002)
* Star Wars: Knights of the Old Republic II: The Sith Lords (2004)
* Neverwinter Nights 2 (2006)
* Alpha Protocol (2010)
*  (2010)
* Wasteland 2 (2014)
*  (2015)
* Dying Light 2 Stay Human (2022)

## Lähteet

## Aiheesta muualla
* Chris Avellone The Vault
Luettelo Linnanmäen laitteista

Tässä artikkelissa on luetteloituna kaikki Linnanmäen huvipuiston laitteet.

## Käytössä olevat laitteet

## Käytöstä poistettuja laitteita

## Katso myös
*Luettelo Särkänniemen laitteista

## Lähteet